H **Ευαγγελία "Εύα" Κοταμανίδου** (Αθήνα 1936-2020) ήταν μία απο τις σημαντικότερες Ελληνίδες ηθοποιούς.

Βιογραφία
---------

Γεννήθηκε το 1936 στην Νέα Φιλαδέλφεια, όπου και μεγάλωσε. Σπούδασε υποκριτική στο Θέατρο Τέχνης «Κάρολος Κουν» με δασκάλους τους, Κάρολο Κουν, Γιώργο Λαζάνη, Δημήτρη Χατζημάρκο, Μάριο Πλωρίτη, Ανδρέα Πέρη, Γρηγόρη Βαφιά κ.α. 

#### Θέατρο

Η πρώτη της εμφάνιση στο θέατρο έγινε στο υπόγειο του Θεάτρου Τέχνης με την παράσταση "Το πανηγύρι" του Δημήτρη Κεχαΐδη, στο ρόλο της Μαρίκας. Ακολούθησαν οι παραστάστεις, Καρέλκες του Ιονέσκο με τον Χατζημάρκο, επίσης στο Θέατρο Τέχνης, η Αγγέλα του Σεβαστίκογλου, ο Μαρά Σάντ στο ρόλο της Σιμόνης Εβράρ κ.α. Στο θέατρο συνεργάστηκε ακόμη με τον Γιάννη Τσαρούχη (Τρωάδες), την Αλίκη Γεωργούλη, την Άννα Συνοδινού (Ηλέκτρα, Αντιγόνη του Μπρεχτ), το Νίκο Κούρκουλο (Όπερα της Πεντάρας) κ.α.

#### Κινηματογράφος - Βραβεύσεις

Το 1975, με την εμβληματική ταινία του Θόδωρου Αγγελόπουλου «Ο Θίασος» έκανε την εμφάνισή της στον κινηματογράφο και βραβεύτηκε για την ερμηνεία της στα Φεστιβάλ Κινηματογράφου Θεσσαλονίκης και Γιοχάνεσμπουργκ. Κατόπιν έπαιξε στις ταινίες του Αγγελόπουλου «Κυνηγοί» (1977), «Μεγαλέξανδρος» (1980), «Τοπίο στην ομίχλη» (1988) και «Το βλέμμα του Οδυσσέα» (1995) και «Το Λιβάδι που δακρύζει» (2004).
Έπαιξε επίσης στις ταινίες «Η Καγκελόπορτα» του Δημήτρη Μακρή (1978), «Ρόζα» του Χριστόφορου Χριστοφή (1982), «Το αίμα των αγαλμάτων» του Τώνη Λυκουρέση (1982), «Το ευτυχισμένο πρόσωπο της Λεωνόρας» του Ντίνου Μαυροειδή (1982), «Το τελευταίο στοίχημα» του Κώστα Ζυρίνη (1989), «Δονούσα» της Αγγελικής Αντωνίου (1992) και «Ζωή χαρισάμενη» του Πατρίς Βιβανκό (1993). Για τις ερμηνείες της στις ταινίες «Ρόζα» και «Ζωή Χαρισάμενη» βραβεύτηκε στο Φεστιβάλ Κινηματογράφου της Θεσσαλονίκης.

#### Τηλεόραση

Στην τηλεόραση εμφανίστηκε σε επιλεγμένες σειρές της ΕΡΤ: «Λεηλασία μιας ζωής» (1978), «Το φως του Αυγερινού»(1980), «Παράξενα ελληνικά διηγήματα» (1981), «Ο Πατούχας» (1984), «Προς Οφρύνιο» (1984), «Η φυλή των ανθρώπων» (1995) και «Χωρικά Ύδατα» (1998).

#### Ενασχόληση με την πολιτική

Στις εκλογές του Ιουνίου και του Νοεμβρίου του 1989 εξελέγη βουλευτής Β' Αθηνών με τον Συνασπισμό. Στις εκλογές του Μαΐου και του Ιουνίου 2012 ήταν υποψήφια βουλευτής Επικρατείας με τη Δημοκρατική Αριστερά.

Κινηματογράφος (κατάλογος ταινιών)
----------------------------------

| Έτος | Τίτλος | Ρόλος | Πληροφορίες |
| --- | --- | --- | --- |
| 1975 | *Ο θίασος* | Ηλέκτρα | Βραβείο Πρώτου Γυναικείου ρόλου - Φεστιβάλ Κινηματογράφου Θεσσαλονίκης |
| 1977 | *Οι κυνηγοί* | σύζυγος στρατηγού |  |
| 1978 | *Η καγκελόπορτα* | Μαρία |  |
| 1980 | *Μεγαλέξαντρος* | κόρη Αλεξάνδρου |  |
| 1982 | *Το ευτυχισμένο πρόσωπο της Λεονώρας* | Έμμυ |  |
| *Ρόζα* |  | Βραβείο Πρώτου Γυναικείου ρόλου - Φεστιβάλ Κινηματογράφου Θεσσαλονίκης |
| *Η χώρα των αγαλμάτων* |  |  |
| 1988 | *Τοπίο στην ομίχλη* | ηθοποιός |  |
| 1992 | *Δονούσα* | Νίκη |  |
| 1993 | *Ζωή χαρισάμενη* | Ζωίτσα | Βραβείο Πρώτου Γυναικείου ρόλου - Φεστιβάλ Κινηματογράφου Θεσσαλονίκης |
| 1995 | *Το βλέμμα του Οδυσσέα* |  |  |
| 2004 | *Τριλογία 1: Το λιβάδι που δακρύζει* | Κασσάνδρα |  |
| *Εν λευκώ* | Μαρία |  |

Αρθρογραφία - Συγγραφή
----------------------

Επί σειρά ετών αρθρογραφούσε στην εφημερίδα «Τα Νέα» και σε λογοτεχνικά περιοδικά. Το 1990 εκδόθηκε μία συλλογή κειμένων της με τίτλο «Με λογισμό και μ’ όνειρο».

Θάνατος
-------

Η Εύα Κοταμανίδου έφυγε απο τη ζωή στις 26 Νοεμβρίου 2020, σε ηλικία 84 ετών. Η κηδεία της ηθοποιού έγινε στο Νεκροταφείο του Κόκκινου Μύλου. Η νεκρώσιμη ακολουθία έγινε παρουσία ελάχιστων ατόμων λόγω των περιοριστικών μέτρων που ίσχυαν για την πανδημία του κορονοϊού.

Θεατρικές παραστάσεις (ενδεικτικός κατάλογος)
---------------------------------------------

Κατάλογος βασικών πληροφοριών θεατρικών παραστάσεων, στις οποίες η Κοταμανίδου συμμετείχε ως ηθοποιός.

Άμεση ενημέρωση καταλόγου
Αυτός ο κατάλογος ενημερώνεται περιοδικά με μηχανικό τρόπο από ένα bot. Επεξεργασίες σε αυτό τον κατάλογο από χρήστες με το συνηθισμένο «χειροκίνητο» τρόπο θα αναιρεθούν με την επόμενη ανανέωση από το bot!

WQS | PetScan | YASGUI | Βρείτε εικόνες

| σεζόν | παράσταση | ρόλος | θίασος | θέατρο | σκηνοθέτης |
| --- | --- | --- | --- | --- | --- |
| *Ελληνική Θεατρική Περίοδος 1964/1965* | *Το πανηγύρι* | Μαρίκα | Θέατρο Τέχνης «Κάρολος Κουν» | *Θέατρο Τέχνης Κάρολος Κουν - Υπόγειο* | Κάρολος Κουν |
| *Ελληνική Θεατρική Περίοδος 1969/1970* | *Το τέλος του παιχνιδιού* | Νελ | Θέατρο Τέχνης «Κάρολος Κουν» | *Θέατρο Τέχνης Κάρολος Κουν - Υπόγειο* | Κάρολος Κουν |
| *Ελληνική Θεατρική Περίοδος 1972/1973* | *Αντιγόνη* | Δεύτερη αδελφή | *Ελληνική Σκηνή - Άννα Συνοδινού* | *Θέατρο Βρετάνια* | Αλέξης Σολομός |
| *Ελληνική Θεατρική Περίοδος 1972/1973* | *Μαριάννα Πινέντα* | Ισαβέλα λα Κλαβέλα | *Ελληνική Σκηνή - Άννα Συνοδινού* | *Θέατρο Βρετάνια* | *Γιάννης Τσιώλης* |
| *Ελληνική Θεατρική Περίοδος 1983/1984* | *Έστω* | Θεοδώρα | *Θεατρική Σκηνή* | *Θεατρική Σκηνή* | Αντώνης Αντωνίου |
| *Ελληνική Θεατρική Περίοδος 1984/1985* | *Έξι πρόσωπα ζητούν συγγραφέα* | Κόρη | *Λαϊκό Πειραματικό Θέατρο* | *Θέατρο Πορεία* | Λεωνίδας Τριβιζάς |
| *Ελληνική Θεατρική Περίοδος 1985/1986* | *Οκτώ γυναίκες κατηγορούνται* | Λουίζ | *Θεατρική Επιχείρηση Θάνος Μαρτίνος* | *Θέατρο Καλουτά* | Κώστας Ασημακόπουλος |
| *Ελληνική Θεατρική Περίοδος 1986/1987* | *Το παιχνίδι της τρέλλας και της φρονιμάδας* | Αρετή | Κρατικό Θέατρο Βορείου Ελλάδος | Βασιλικό Θέατρο Θεσσαλονίκης | Μίνως Βολανάκης*Χαρά Κανδρεβιώτου* |
| *Ελληνική Θεατρική Περίοδος 1995/1996* | *Φεγγαρόφωτο* | Μπέλ | *Καλλιτεχνικός Οργανισμός Φάσμα* | *Απλό Θέατρο* | *Αντώνης Αντύπας* |
| *Ελληνική Θεατρική Περίοδος 1998/1999* | *Παπαγάλος με πορτοκαλί φτερά* | Γυναίκα | *Καλλιτεχνικός Οργανισμός Φάσμα* | *Απλό Θέατρο* | Κίττυ Αρσένη |
| *Ελληνική Θεατρική Περίοδος 1999/2000* | *Ο γυάλινος κόσμος* | Αμάντα | *Δημοτικό Περιφερειακό Θέατρο Λάρισας* | *Θέατρο του Μύλου* | Ανδρέας Βουτσινάς |
| *Ελληνική Θεατρική Περίοδος 2006/2007* | *Εφτά λογικές απαντήσεις* | Άννα | *Καλλιτεχνικός Οργανισμός Φάσμα* | *Απλό Θέατρο* | *Αντώνης Αντύπας* |

Τέλος αυτόματα δημιουργημένου καταλόγου.
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές
----------

1. ↑  «Κοινοβουλευτική Θητεία Βουλευτών Από Τη Μεταπολίτευση Ως Σήμερα - Κοταμανίδου».
2. ↑  «Ολες οι λίστες της Δημοκρατικής Αριστεράς». Ανακτήθηκε στις 30 Απριλίου 2019.
3. ↑  Παρίδης, Χρήστος (26 Νοεμβρίου 2020). «Η Εύα Κοταμανίδου μιλά για τα γυρίσματα του «Θιάσου» και για το μεγαλείο του Θόδωρου Αγγελόπουλου». *LiFO*.
4. ↑  Ταινιοθήκη της Ελλάδος, *Ο Μεγαλέξαντρος*, ανακτήθηκε στις 2023-03-01
5. ↑  «23ο Φεστιβάλ Ελληνικού Κινηματογράφου». *Φεστιβάλ Κινηματογράφου Θεσσαλονίκης*. Ανακτήθηκε στις 1 Μαρτίου 2023.
6. ↑  «ShortFilm.gr - Ταινίες Μικρού Μήκους». *www.shortfilm.gr*. Ανακτήθηκε στις 1 Μαρτίου 2023.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 160183888
* **BiblioNet**: **14881**
* LCCN: n97120196
* ISNI: 0000 0001 1781 9547
* GND: 16018584X
* SUDOC: 151745137
* BNF: cb16243682q (data)
* BNE: XX4791121

 |

 |